open-index/open-wikipedia-markdown huggingface dataset:
אנטואן בורנונביל

ממוזער|200px|אנטואן בורנונביל

**אנטואן בורנונביל** (בצרפתית: **Antoine Bournonville**  19 במאי 1760 - 11 בינואר 1843) היה רקדן בלט וכוריאוגרף צרפתי, שעבד בבלט המלכותי השוודי ובבלט המלכותי הדני ועם הזמן התמנה למנהל בלט בזה האחרון. הוא מילא מקום חשוב בפיתוח הבלט בסקנדינביה. אנטואן היה אביו של אוגוסט בורנונביל.

## ילדות ונעורים
בורנונביל היה בנם של השחקנים לואי-אמאבל בורנונביל וז'אן אברארד, אח תאום לגיום. בשנת 1769, בגיל תשע, החל ללמוד אצל ז'אן-ז'ורז' נובר, ובהמשך יצא למסעות הופעות בווינה, פריז ולונדון, עד 1782, אז הוזמן לעבוד בבלט המלכותי השוודי שליד האופרה המלכותית השוודית בסטוקהולם עם אחותו ז'ולי אליקס דה לה פיי.

## קריירה
### שוודיה
בורנונוויל היה רקדן ראשי ומדריך בלט באופרה המלכותית השוודית בסטוקהולם עד 1792. בתקופת שהותו בשוודיה, תואר כיפה-תואר כאפולו: "הופעתו הייתה כשל אפולו לכל דבר. נוסף לכך, היה לו נוהג וירטואוזי בכל סוגי המחול, שבו השתמש בטעם המעודן והמשובח ביותר." גוסטב השלישי, מלך שוודיה התלהב פעם כל כך מאיכות הביצוע שלו ומיופיו, עד שקרא אליו להתיר את הסרט שעל שערו כדי שיוכל לראות את קווצות השיער מתנופפות תוך כדי הפירואט.

תלמידתו הנבחרת ובת-זוגו לריקוד בשוודיה הייתה שרלוטה שלוטסברג, שעמה יצר צמד מצליח בבלטים. הוא זה שביקש לצוות אותה אליו כבת-זוגו, לאחר שהכיר בכשרונה כאמנית; ב-1784 נתן לה ביוזמתו הוא תפקיד בבלט Les Meunieres Provencaux, שנחשב לראשית בגרותה האמיתית של סלוטסברג כאמנית.

בורנונביל היה פעיל גם כשחקן, זמר וכוריאוגרף. במהלך שנותיו בשוודיה כתב את הבלטים Les Meuniers provençaux  (1785) ו- Les Pêcheurs  (1789).

### דנמרק
בורנונביל עזב את שוודיה בשנת 1792, לאחר ההתנקשות בחיי המלך גוסטב השלישי, והתקבל לעבודה בבלט המלכותי הדני בקופנהגן, לאחר הופעת אורח במקום. בת-הזוג שביהר להופעותיו בדנמרק הייתה מארי כריסטין ביורן. בשנים 1823-1816 כיהן כמנהל הבלט בבלט המלכותי הדני.

## חייו האישיים
בורנונביל נישא בראשונה לרקדנית הדנית מריאן ינסן. בפעם השנייה נשא לאישה את סוכנת הבית השוודית שלו, לוויסה זונדברג (אמו של אוגוסט בורנונביל. כמו כן הביא לעולם ילד עם הרקדנית הדנית קארו אולסן.

## קישורים חיצוניים

* 

קטגוריה:רקדני בלט צרפתים
קטגוריה:כוריאוגרפים צרפתים
אנטואן
קטגוריה:צרפתים שנולדו ב-1760
קטגוריה:צרפתים שנפטרו ב-1843
תקיפות הכרישים בניו ג'רזי (1916)

[ממוזער|[עיתון הבוקר *The Philadelphia Inquirer* מדווח ב-15 ביולי 1916 על תקיפות הכרישים שהתרחשו בימים האחרונים בניו ג'רזי]]
ממוזער|מפה של תקיפות הכרישים

**תקיפות הכרישים בניו ג'רזי** היו סדרה של תקיפות כרישים לאורך החוף של ניו ג'רזי, ארצות הברית, בין ה-1 ביולי ל-12 ביולי 1916, שבה נהרגו ארבעה אנשים ואחד נפצע ברגלו השמאלית.

מאז 1916, חוקרים דנו אילו מינים של כרישים היו אחראיים לתקיפות. העמלץ הלבן והכריש השורי היו הכרישים הנצפים ביותר. האירועים התרחשו במהלך גל חום קטלני שהיה בקיץ ומגפת הפוליומייליטיס שהתפשטה בארצות הברית, הביאו אלפי אנשים לחופי הים של ניו ג'רזי.

התגובות על ההרוגים גרמה לגל של פאניקה שהוביל לציד כרישים שמטרתו היה לחסל את אוכלוסיית הכרישים התוקפים, ולהגן על כלכלת חופי הים של ניו ג'רזי. עיירות הנופש הוקפו ברשתות פלדה כדי להגן על השחיינים.

תקיפות הכרישים בניו ג'רזי נכנסו מיד לתרבות בארצות הברית, שבה הכרישים הפכו לקריקטורות שמייצגות סכנה. ההתקפות הפכו לנושא של סרטי תעודה בערוץ ההיסטוריה, בערוץ נשיונל ג'יאוגרפיק ובערוץ דיסקברי. על התקיפות, התבסס הסופר האמריקאי, פיטר בנצ'לי, בכתיבת הספר "מלתעות", אשר בהמשך הפך לסרט אימה מצליח בעל אותו שם.

## קישורים חיצוניים


* Jersey Shore shark attacks of 1916 bibliography
* Jersey Shore Attacks of 1916 at UnMuseum.org
* Listen to this article or download mp3 of ''Jersey Shore shark attacks of 1916'' from the Internet Archive


## הערות שוליים

קטגוריה:ניו ג'רזי: היסטוריה
קטגוריה:1916 בארצות הברית
קטגוריה:תקיפות כרישים
נבחרת ארצות הברית בכדורסל באולימפיאדת רומא

**נבחרת ארצות הברית בכדורסל באולימפיאדת רומא (1960)** (באנגלית: **United States men's Olympic basketball team 1960**), הייתה הקבוצה החמישית של נבחרת ארצות הברית בכדורסל אשר לקחה חלק במשחקים האולימפיים. הנבחרת זכתה במדליית הזהב בטורניר הכדורסל של אולימפיאדת רומא (1960), לאחר שניצחה בכל שמונת משחקיה בהפרש ממוצע של כ-42 נקודות. בשנת 2010 הוצגה הנבחרת כולה כחברה בהיכל התהילה של הכדורסל.

## הרכבת סגל הנבחרת

מכיוון שבאותה תקופה לא הורשו כדורסלנים מקצוענים להשתתף בתחרויות בינלאומיות, ערכה הקבוצה מיונים תחרותיים לקביעת שחקני הסגל. המיונים נערכו בעיר דנוור שבקולורדו, והשתתפו בהם שמונה קבוצות לא־מקצועיות, בהן קבוצת אוניברסיטת המדינה של אוהיו (אלופת טורניר המכללות), קבוצת כוכבי ליגת המכללות, קבוצת כוכבי ליגת המכללות הקטנות (NAIA) וקבוצת "פאוריה קאטרפילרס" (אלופת ליגת החובבים). קבוצת כוכבי ליגת המכללות ניצחה במשחקי המיונים, ומאמנה פיט ניואל, שהיה אז מאמן אוניברסיטת קליפורניה בברקלי, נבחר לאמן את נבחרת ארצות הברית.

באותן שנים נאבקו ביניהן ליגת המכללות וליגת החובבים על השליטה בארגון "USA Basketball" – הגוף המנהל של הכדורסל בארצות הברית – והרכבת הנבחרת ייצגה מעין פשרה ביניהן; הנבחרת הסופית כללה שבעה שחקנים מליגת המכללות, ארבעה שחקנים מליגת החובבים ושחקן אחד ששירת אז בצבא ארצות הברית (אדריאן סמית'). פשרה זו הביאה לכך שנשארו מחוץ לקבוצה מספר שחקני מכללות מצטיינים, כגון ג'ון האבליצ'ק, סאץ' סנדרס ולני וילקינס.

### סגל הנבחרת

## הטורניר האולימפי
[שמאל|ממוזער|230px|[אוסקר רוברטסון, הקלע המוביל של הנבחרת.]]
במשחק הראשון של הטורניר האולימפי הביסה ארצות הברית את נבחרת איטליה בתוצאה 88–54, ובהמשך שלב הבתים גברה בקלות גם על נבחרת יפן (125–66) ונבחרת הונגריה (107–63). בסיבוב השני ניצחה את נבחרת יוגוסלביה בהפרש של 62 נקודות (104–42), לאחר שפתחה את המשחק ביתרון 32–1. לאחר מכן הביסה את נבחרת אורוגוואי (108–50), וגברה על נבחרת ברית המועצות החזקה בתוצאה 81–57.

במשחק חצי הגמר קלע ג'רי לוקאס 26 נקודות, והוביל את קבוצתו לניצחון על נבחרת איטליה בתוצאה 112–81. במשחק הגמר גברה ארצות הברית על נבחרת ברזיל בתוצאה 90–63, הודות להתעלות נוספת של לוקאס שקלע 23 נקודות.

לאורך הטורניר קלעה נבחרת ארצות הברית ממוצע של כ-102 נקודות למשחק, וספגה כ-60 נקודות בממוצע למשחק. הקלעים המובילים של הנבחרת היו אוסקר רוברטסון (17.0 נקודות למשחק), ג'רי לוקאס (16.8), ג'רי וסט (14.3), טרי דיסינג'ר (11.5), אדריאן סמית' (10.9), וולט בלאמי (8.1) ובוב בוזר (7.0).

## מורשת
נבחרת ארצות הברית באולימפיאדת רומא נחשבת בעיני רבים ל"קבוצה החובבנית" הטובה בתולדות הכדורסל. שמונה משחקני הקבוצה השתתפו לאורך הקריירה במשחק האולסטאר של ה-NBA, וארבעה מהם – רוברטסון, וסט, לוקאס ובלאמי – הוצגו בהיכל התהילה של הכדורסל. כמו כן חברים בהיכל התהילה מאמן הנבחרת פיט ניואל, ומנהל הנבחרת דאץ' לונבורג.

בשנת 2010 הונצחה הנבחרת בשלמותה כחברה בהיכל התהילה, כשהוצגה בו לצד נבחרת ארצות הברית באולימפיאדת ברצלונה (ה"דרים טים").

## ראו גם
* נבחרת ארצות הברית בכדורסל באולימפיאדת ברצלונה

## הערות שוליים

קטגוריה:ארצות הברית: כדורסל
קטגוריה:נבחרות ארצות הברית
קטגוריה:אולימפיאדת רומא (1960)
קטגוריה:כדורסל במשחקים האולימפיים
קטגוריה:היכל התהילה של הכדורסל: קבוצות
ברבורופליים

**ברבורופליים** (שם מדעי: Barbourofelidae) היא משפחה של טורפים נכחדים מתת-סדרת דמויי חתול שדמו במראם לחתולים שנחרבים גדולים ובעבר היו חלק ממשפחת החתוליים.
 
הם חיו באפריקה, אירואסיה ואמריקה הצפונית במשך תקופת המיוקן ומילאו את הגומחות של הטורפים הגדולים כמו האריות והטיגריסים של ימינו. משפחה זו התפתחה מבני משפחת הנימרווידיים הקטנים יותר אך דומים לברבורופליים.

המאפיין העיקרי שלהם היא שהם היו בעלי ניבי חרב גדולים והיו גם בעלי נדנים בלסתם התחתונה לשיניים אלה. הם השתמשו בהם כדי להרוג את טרפם שכלל מיני פרסתנים. הגדול שבבני המשפחה הוא הברבורופליס (*Barbourofelis*) שהגיע לגודל 400 ק"ג והיה בעל הניבים הארוכים מכל הטורפים לאחר הסמילודון.

## סוגים
* *Ginsburgsmilus*
* *Afrosmilus*
* *Prosansanosmilus*
* סנסנוסמילוס (*Sansanosmilus*)
* *Syrtosmilus*
* *Vampyrictis*
* ברבורופליס (*Barbourofelis*)
* אלבנוסמילוס (*Albanosmilus*)

## קישורים חיצוניים

*
אמנת הירח

400px|ממוזער|שמאל|
**אמנת הירח** (באנגלית: **Moon Treaty**) היא אמנה המסדירה את פעילותן של המדינות על הירח ועל גרמי שמים נוספים.

אמנת הירח נחתמה ב-18 בדצמבר 1979 בניו יורק, בעקבות יוזמה של ברית המועצות. ב-5 בדצמבר 1979 אימצה העצרת הכללית של האומות המאוחדות את ההסכם בהחלטה 34/68, ונכנסה לתוקף ב-11 ביולי 1984. 11 מדינות שותפות להסכם ועוד ארבע חתומות עליו.

האמנה נועדה להפוך את הירח לבין לאומי ולהסדיר את הפעולות המתבצעות עליו. בנוסף לכך, היא נועדה לכך שלא ייווצר סכסוך בין מדינות וממשלות. בין היתר, האמנה קובעת שכל מדינה שרוצה להנחית חללית על הירח צריכה לנהוג על פי אמצעים מסוימים וחוקים מיוחדים כדי למנוע שיבוש באיזון הירח עקב זיהום, שינויים שליליים בסביבה ועוד. אמנת הירח גם אוסרת על כל שימוש בכלי נשק או אמצעי צבאי בכלל על הירח.

כפי שמתבטא בהוראות אמנה זו, הירח ומשאבי הטבע שלו הם המורשת המשותפת של האנושות. הירח אינו כפוף לניכוס לאומי על ידי כל טענת ריבונות, באמצעות שימוש או כיבוש, או בכל דרך אחרת. לא פני השטח ולא תת-קרקעית הירח, ואף חלק ממנו או משאבי הטבע שלו, אינם יכולים להיות נחלתם של מדינה, ארגון בין-ממשלתי או לא-ממשלתי בינלאומי, ארגון לאומי או ישות לא-ממשלתית, או של אדם מסוים.

בפועל, אמנת הירח היא הסכם כושל, כיוון שהוא לא אושר על ידי אף אחת מהמדינות העוסקות בחקר חלל והטסת חלליות אל הירח ואל החלל בכלל כגון ארצות הברית וברית המועצות.

## ראו גם
* האמנה בדבר אחריות בחלל

## קישורים חיצוניים

* אמנת הירח, באתר האמריקני לחקר החלל

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:קצרמר האומות המאוחדות
ירח
ירח
קטגוריה:הירח
אוניברסיטת סטוקהולם

**אוניברסיטת סטוקהולם** (בשוודית: **Stockholms universitet**) היא אוניברסיטה ציבורית בסטוקהולם, שוודיה, שנוסדה כמכללה בשנת 1878, עד שנת 1960 כשהוענק לה מעמד של אוניברסיטה. היא אחד המוסדות האקדמיים הגדולים בסקנדינביה, עם למעלה מ-39,000 סטודנטים (2007) ב-4 פקולטות שונות: משפטים, מדעי הרוח, מתמטיקה ומדעי הטבע, והאוניברסיטה ה-4 הוותיקה ביותר בשוודיה. האוניברסיטה דורגה במקום ה-84 בדירוג האקדמי של אוניברסיטאות בעולם (**ARWU**).

אוניברסיטת סטוקהולם מציעה כ-1,200 קורסים בתחומים שונים כגון משפטים, כלכלה, מדע המדינה, דרמטורגיה, פיזיקה, כימיה וגאוגרפיה.

## היסטוריה
היוזמה להקמת אוניברסיטה בסטוקהולם נלקחה על ידי מועצת העיר סטוקהולם. התהליך הושלם בדצמבר 1865 כשהוחלט להקים קרן ועדה להקמת "מוסד להשכלה גבוהה בעיר הבירה". 9 חברי הוועדה היו אזרחים בולטים ומכובדים, אשר סייעו בהתפתחות המדע והחברה.

הצעד החשוב הבא התרחש באוקטובר 1869, כשאגודת מכללת האוניברסיטה של סטוקהולם הוקמה. כמה מחברי הוועדה הפכו לחברי האגודה, מתוכם פרופסור פר הנריק מאלסטן (Pehr Henrik Malmsten). משימתה של האגודה הייתה להקים אוניברסיטה בעיר סטוקהולם, אשר "לא תתמוסס עד להקמת המכללה ועתידה יובטח". תזכיר המכללה אומץ במאי 1877, וכבר בסמסטר הסתיו של השנה הבאה החלה פעילותה.

בשנת 1878 החלה מכללת האוניברסיטה *Stockholms högskola* בפעילותה, עם סדרת הרצאות פתוחות לקהל בנושא מדעי הטבע. ציון דרך משמעותי בתולדות האוניברסיטה הוא מינויה של סופיה קובלבסקיה במחלקה למתמטיקה ב-1889, מה שהפך אותה לפרופסורית השלישית באירופה. ב-1904 הפכה המכללה למוסד רשמי להענקת תארים.

תחילה, היה מתחם האוניברסיטה ממוקם במרכז סטוקהולם באובזרווטוריילונדן, אך עם עלייה מתמדת במספר הנרשמים, נדרש להעתיק את קמפוס האוניברסיטה למקום גדול יותר.
מאז 1970, מתקיימות רוב פעילויותיה של האוניברסיטה במתחם הקמפוס העיקרי בצפון מרכז העיר, שהיה בשימוש האקדמיה המלכותית לחקלאות ויעור. בשנת 1988 נבנה בקמפוס בניין אאולה מגנה.

המקום נבחר לארח בשנת 2019 את הוויקימניה, הכנס השנתי הבינלאומי של קרן ויקימדיה.

## בוגרים בולטים
* סוונטה ארהניוס - כימאי שוודי, חתן פרס נובל לכימיה לשנת 1903.
* הנס פון אוילר-שלפין - ביוכימאי שוודי, חתן פרס נובל לכימיה לשנת 1929.
* ג'ורג' דה הוושי - חתן פרס נובל לכימיה לשנת 1943.
* גונאר מירדאל - חתן פרס נובל לכלכלה לשנת 1974.
* תומאס טראנסטרמר - סופר ומשורר, חתן פרס נובל לספרות לשנת 2011.
* אינגמר ברגמן - במאי ושחקן.
* קארל בילדט - פוליטיקאי ודיפלומט, ראש ממשלת שוודיה לשעבר.
* הנס בליקס - שר החוץ השוודי וראש הסוכנות הבינלאומית לאנרגיה אטומית לשעבר.
* דאג המרשלד - דיפלומט שוודי.
* מדלן, נסיכת שוודיה
* אולוף פלמה - ראש ממשלת שוודיה לשעבר.
* אנדראס פפנדראו - כלכלן, מדינאי ופוליטיקאי יווני.
* יורגוס פפנדראו - ראש ממשלת יוון לשעבר.
* פרדריק ריינפלט - פוליטיקאי וכלכלן שוודי, ראש ממשלת שוודיה לשעבר.
* פיטר לינדגרן - מוזיקאי שוודי.
* כריסטר פוגלסנג - פיזיקאי ואסטרונאוט שוודי.

## הספרייה
ספריית אוניברסיטת סטוקהולם היא אחת הספריות הגדולות למחקר ואחד ממוסדות התרבות הפופולריים ביותר בסטוקהולם, עם כ-1.5 מיליון מבקרים בשנה. הספרייה מהווה גם כן מקום מפגש בקמפוס ומרכז לזרימת מידע באוניברסיטה.

## קישורים חיצוניים

* 

## הערות שוליים

*
סטוקהולם
עמית ביטון

**עמית ביטון** (נולד ב-24 ביולי 1996) הוא כדורגלן ישראלי, המשחק בעמדת הבלם בקבוצת מ.ס. דימונה מליגה א' דרום.

## קריירת מועדונים
ביטון החל לשחק כדורגל במחלקת הנוער של הפועל באר שבע, וב-2 במרץ 2016 ערך את הופעת הבכורה שלו בקבוצה הבוגרת של המועדון, בניצחון 2–0 על בית"ר תל אביב רמלה במסגרת גביע המדינה. ב-18 בינואר 2017 הושאל ביטון להפועל תל אביב עד לסיום העונה. ב-20 בפברואר 2017 ערך את הופעת הבכורה שלו בליגת העל, בהפסד 1–2 לבית"ר ירושלים. בסך הכל ערך ביטון 13 הופעות במדי הפועל תל אביב, ובתום עונת 2016/2017 ירדה הקבוצה לליגה הלאומית.

ב-10 ביולי 2017 הושאל ביטון להפועל עכו לקראת עונת 2017/2018. ב-20 באוגוסט 2017 הבקיע את שער הבכורה שלו בליגת העל, בהפסד 1–2 לבני סכנין. שבוע לאחר מכן הבקיע את שערו השני בתיקו 2–2 נגד מכבי נתניה, בו גם הורחק לראשונה בקריירה. בינואר  עזב ביטון את עכו וחתם במועדון ספורט אשדוד עד לסיום העונה.

את עונת 2018/2019, החל ביטון בהפועל באר שבע, וב-17 ביולי 2018 ערך את הופעת הבכורה שלו בזירה האירופית בניצחון 1–4 נגד פלורה טאלין במסגרת מוקדמות ליגת האלופות. ב-30 ביולי 2018 הושאל ביטון שוב לאשדוד, ובמחזור פתיחת העונה כבש בדקה ה-90 את שער הניצחון מול בני יהודה תל אביב. ב-3 בפברואר 2019 שוחרר ביטון מאשדוד והושאל לבני יהודה תל אביב, ובסיום העונה זכה עם הקבוצה בגביע המדינה, ואף שותף כמחליף במשחק הגמר.

לקראת עונת 2019/2020 חזר ביטון להפועל באר שבע איתה זכה בגביע השני של המועדון והשני שלו כשחקן.

ב-18 בפברואר 2022 חתם בברואה סטארה זאגורה מליגת העל הבולגרית.

ב-28 ביוני 2022 חתם בבני יהודה תל אביב.

ב-30 באוקטובר 2024 חתם במ.ס. דימונה מליגה א'.

## נבחרת ישראל
בשנים 2017–2018 שיחק בנבחרת הצעירה עד גיל 21. ולזכותו 14 הופעות בנבחרת.

## חיים אישיים
עמית ביטון הוא בנו של כדורגלן העבר, שמעון ביטון.

## תארים
;בני יהודה תל אביב
*גביע המדינה: 2018/2019

; הפועל באר שבע
* גביע המדינה: 2019/2020

## קישורים חיצוניים

## הערות שוליים

קטגוריה:כדורגלנים ישראלים
קטגוריה:בלמי כדורגל ישראלים
קטגוריה:באר שבע: כדורגלנים
קטגוריה:כדורגלני הפועל באר שבע
קטגוריה:כדורגלני הפועל תל אביב
קטגוריה:כדורגלני הפועל עכו
קטגוריה:כדורגלני מועדון ספורט אשדוד
קטגוריה:כדורגלני בני יהודה תל אביב
קטגוריה:כדורגלני הפועל רמת גן
קטגוריה:כדורגלני מועדון ספורט דימונה
קטגוריה:כדורגלני ברואה סטארה זאגורה
קטגוריה:כדורגלנים ישראלים בבולגריה
קטגוריה:ישראלים שנולדו ב-1996
הר בנטלי (אנטארקטיקה)

**הר בנטלי** (באנגלית: **Mount Bentley**) הוא הר ברכס המערבי של רכס סנטינל שבאנטארקטיקה.

גובהו של ההר 4,245 מטרים מעל פני הים.

ההר מתנשא לגובה של 347 מטרים מעל סביבתו.

ההר ממוקם 3.7 קילומטרים צפונית להר אנדרסון.

## היסטוריה
### גילוי ההר
ההר התגלה על ידי משלחת החצייה של ארץ מרי בירד, אשר חקרה את האזור בין השנים 1958–1957.

### מקור השם
ההר נקרא על שם צ'ארלס ריימונד בנטלי (Charles R. Bentley) שעמד בראש משלחת המחקר, והיה הססמולוג הראשי בתחנת ברד בין השנים 1959–1957.

## לקריאה נוספת
• Damien Gildea, **[https://books.google.co.il/books?id=c7HtBgAAQBAJ&pg=PT37&lpg=PT37&dq=%22Mount+Bentley%22&source=bl&ots=C9CcAdXz4e&sig=kkq195Im2iDUDbFKw2S_IwGCGKI&hl=en&sa=X&ved=2ahUKEwiu-dmmt9zfAhVGsKQKHRVEDV04ChDoATAFegQIAxAB#v=onepage&q=%22Mount%20Bentley%22&f=false Ellsworth Moutains - Mountaineering in Antarctica: Travel Guide]**

## קישורים חיצוניים

* הר בנטלי באתר הסקר הגאולוגי של ארצות הברית
* הר בנטלי באתר הגאזט האנטארקטי של ממשלת אוסטרליה
* הר בנטלי באתר הגאזט האנטארקטי המשווה SCAR של ממשלת אוסטרליה
* הר בנטלי באתר peakbagger

## הערות שוליים

בנטלי
בנטלי
די בוטצ'ר

**די בוטצ'ר** (באנגלית: **Di Botcher**; נולדה ב-2 ביוני 1959) היא שחקנית ולשית. בוטצ'ר נולדה בטאיבאך שבפורט טלבוט. מאז 1980 היא מופיעה על במות התיאטרון במחזות ובמחזות זמר. בוטצ'ר כיכבה בטלוויזיה הבריטית בקומדיות מצבים ובסדרות דרמה, כולל בסדרה "סטלה" של רשת Sky, הסדרות הקומיות "הממלכה הקטנה" ו"טיטיבנגבנג" של ה-BBC, ובסדרת הדרמה התקופתית "אחוזת דאונטון".

בשנת 2018 הצטרפה לצוות שחקני הסדרה "חדר מיון" בתפקיד ג'אן ג'נינגס.

## ביוגרפיה
בוטצ'ר נולדה ב-1959 בטאיבאך שבפורט טאלבוט בוויילס למשפחה בת שני ילדים של ברנרד וגלניס בוטצ'ר. הוא למדה אנגלית ודרמה באוניברסיטת וורוויק, ואחרי סיום התואר למדה משחק באקדמיית ובר דאגלס לאמנות הדרמה בלונדון. בשנות השמונים של המאה העשרים התקבלה לאיגוד השחקנים (Equity).

במהלך הקריירה הארוכה שלה על הבמה ועל המסכים קיבלה בוטצ'ר ביקורות חמות. הופעתה במחזמר "אחים בדם" ב-1986 עם להקת התיאטרון שרמן צוינה לשבח כאחת הנקודות הטובות בהפקה. על הופעתה במחזה "Black Milk" משנת 2003 כתב מבקר "בתוך קאסט חזק די בוטצ'ר היא כמו מגדלור". היא זכתה להערכה כללית על הופעתה בהפקה מחודשת של המחזה "Follies". תפקידה הידוע ביותר בטלוויזיה הוא בדמות הדודה ברנדה בסדרת הדרמה "סטלה". ב-2018 החלה להופיע בתפקיד ג'אן ג'נינגס בסדרה הרפואית "חדר מיון".

## פילמוגרפיה
### קולנוע

### טלוויזיה

## תפקידים בתיאטרון

## קישורים חיצוניים

## הערות שוליים

קטגוריה:שחקניות קולנוע וטלוויזיה ולשיות
קטגוריה:שחקניות תיאטרון ולשיות
קטגוריה:בריטיות שנולדו ב-1959
קטגוריה:בריטים שנולדו ב-1959
מפלצות חוזרות לתחייה

**מפלצות חוזרות לתחייה** (באנגלית: **Monsters Resurrected** או **Mega Beasts**) היא תוכנית טבע-דוקומנטרית פרהיסטורית אמריקאית ששודרה בערוץ דיסקברי במהלך ספטמבר 2009 והיא כוללת 6 פרקים שונים באורך 45 דקות. על פרקי הסדרה הוציאה חברת אמזון מארז DVD.

סדרה זו מציגה את חיי הטורפים הפרהיסטוריים השונים שחיו בעידן המזוזואיקון והקנוזואיקון לפני עליית האדם וגם את הסיבות שבסופו של דבר הם נכחדו מהעולם. הסדרה מוצגת בהנפשת היצורים ובדימוי סביבתם וגם מתארת מה היה קורה אילו חיו כיום. חלק מהקטעים מגיעים מסדרות אחרות כמו ללכת עם דינוזאורים, ללכת עם חיות וטורפים פרהיסטוריים.

## פרקי הסדרה
# **עוף טרור**: הטיטאניס היה העוף הגדול ביותר אשר היגר לאמריקה הצפונית. בעזרת מקורו העצום הוא יכל לפצוע ולהרוג סוסים כמו המורופוס ואפילו עצלני קרקע. ואולם לאחר שהרג את טרפו היה עליו לשמור עליו מגנבים מקומיים כמו הסמילודון או זאב אדוארד הצד בלהקות. פרטים של זאבי אדוארד הצליחו להבריח את הטיטאניס מטרפה ואפילו לטרוף אותה אם לא נמלטה מהם. ייתכן שהתחרות העזה יחד עם שינויי אקלים קר ויבש יותר מהאקלים הנוח של אמריקה הדרומית הוביל להכחדת העוף העצום לפני 2 מיליון שנה.
# **[[טירנוזאורוס|טי-רקס]] במעמקים**: במימי הקרטיקון יצור אחד היה הטורף הגדול והמפחיד ביותר - המוסזאורוס (ייתכן שטילוזאורוס), אשר התפתח מלטאות יבשתיות והתמחה בציד יצורי ים מרשימים כמו הפליוזאורים, האלאסמוזאורוס ארוך הצוואר, כרישי הקריטוקסירינה או דג הקסיפקטינוס. אך רק מוסזאורוס גדול יותר יכל להרוג מוסזאורוס אחר עד לסוף עידן הדינוזאורים.
# **גדול הדינוזאורים הטורפים**: במדבר סהרה הקדום טורף מסוג רוגופס מנסה לסעוד על זאורופוד שהרג אך נטרף בידי דינוזאור טורף עצום - הספינוזאורוס, הגדול שבכל טורפי היבשה מעולם. הוא היה בעל מפרש גבי עצום שעזר לו לקלוט חום והיה בעל לסתות ארוכות וטפרים גדולים, איתם יכל לשסע כל יצור חי בסביבתו לרבות יצורים ענקיים כמו הקרכרודונטוזאורוס והתנין סרקוסוכוס. רק להקה של רוגופסים שיכלו להפיל את הענק מרגליו יכלו להרוג אותו.
# **גדול טורפי אמריקה**: האקרוקנתוזאורוס היה דינוזאור דו-רגלי שריר מאוד שהתפתח לציד של זאורופודים ענקיים כמו הזאורופוסידון באמצעות קפיצה על גבם ונשיכתם עד שהותש ונפצעו קשה. כמו כן הוא יכל לפגוע בקלות בטרף קטן יותר כמו הטנונטוזאורוס. אך לבסוף הוא נכחד עקב תחרות עם טורפים קטנים יותר כמו הדיינוניכוס והכחדת הזאורופודים של אמריקה, אשר אילצה אותו להתמודד עם טרף כמו הזאורופלטה המשוריין.
# **כלב-דוב**: האמפיקון היה כלב דב גדול אשר היגר דרך ברינגיה לאמריקה והפך לצייד מרשים המזכיר במראהו שילוב של זאב, דוב ואריה. הוא היה צייד ממארב אשר שיסע את גרונות טרפו. ואולם הדיאודון התוקפני גנב ממנו את טרפו לעיתים קרובות. לכן האמפיקון התפתח לטורף במשקל 600 ק"ג, אשר יכל להתמודד עם הדיאודון ולהבריח אותו. עם זאת להקות של כלבי אפיסיון היו קשות מכדי להרתיע אותו והכלבים גם הרגו את גוריו במאורתו. מסיבה זו ועקב שינויי אקלים שהרסו את מקומות המארב של האמפיקון הוא נכחד סופית לפני 2 מיליון שנה.
# **משסע ענק**: באוסטרליה הפרהיסטורית התפתחה הגדולה שבלטאות היבשה - המגלניה. המגלניה הייתה טורפת-העל האוסטרלית אשר יכלה להרוג את מיניה הענקיים של אוסטרליה מהפרוקופטודון והדיפרוטודון, גדול חיות הכיס מעולם ואף את אריה הכיס הטורף. ואולם לאחר הגעת האדם לאוסטרליה הוא החל לצוד אותה ולתרום להכחדתה הסופית, לצד כל יצורי הענק שסביבה.

## קישורים חיצוניים

קטגוריה:תוכניות טבע
קטגוריה:ערוץ דיסקברי
קריתי קראנת

**קריתי קראנת** (באנגלית: **Krithi Karanth**) היא ביולוגית שימור שבסיסה בבנגלורו, הודו. מדענית עמיתה באגודה לשימור חיות הבר, במדינת ניו יורק, ארצות הברית ומנכ"לית המרכז ללימודי חיות בר בבנגלור. היא עובדת על נושאים כגון קונפליקטים בין אדם וחיה, ושינוי באופני שימוש הקרקע.

## רקע
העניין של קראנת בביולוגיה מקורו בבית אביה, שהוא ביולוג טיגריסים ידוע בהודו, ופועל למען שימור הטבע. גם סבה היה סביבתן ידוע. החל מילדותה, כבר למדה את היערות, החיות והמשאבים הטבעיים.

היא השלימה שני תארים ראשונים במדע באוניברסיטת פלורידה, ואת הדוקטורט שלה עשתה באוניברסיטת דיוק, על הכחדות זני יונקים בהודו בין 1850 ל-2000.

קראנת חוקרת סוגיות שימור בהודו מאז 2001. עבודתה כוללת חקר היכחדות של יונקים, אפקטים של לחצים אנתרופוגניים, התיישבות מחדש רצונית של בני אדם, מגמות בתיירות,, קונפליקטים בין אדם לטבע, שינויים בשימוש במשאבים וקרקע בפארקים ההודים.

נכון ל-2018, היא עובדת על פרויקט בשם Wild Seve, אותו השיקה ב-2015, דרכו היא עוזרת לבין 7000–10000 משפחות לקבל פיצויים על קונפליקטים עם בעלי חיים מוגנים, כמו פילים וטיגריסים, ובכך מסייעת במניעת הרג של החיות ושימורן. פירוש השם הוא *Wild*, כלומר "בר" (במובן של חיות בר וטבע) באנגלית, והמילה בשפת קנאדה, *Seve*, שפירושה "שירות", כלומר שירות לטבע, או לחי.

בדצמבר 2017, היא סייעה ביצירת הסרט *From Killer Roads to Humane Highways* של יוצרת הקולנוע הסביבתנית שקאר דטארי. הסרט מתאר את ההתפתחות המהירה של כבישים בהודו, אשר מאיימת על חיות הבר, ואמצעים הננקטים כדי למגר את הבעיה ולמנוע אסון טבע.

## פרסים והכרה
קרנאת מונתה כעמיתת INK, והייתה הדוברת המרכזית בכנס INK של 2013. היא גם הייתה דוברת באירוע TEDxMAIS ב-2013 וב-TEDxGateway ב-2014.
* ב-2011 זכתה קרנאת במלגת נשיונל ג'יאוגרפיק. היא הייתה הזוכה ה-10,000.
* היא מונתה בתור Emerging Explorer של נשיונל ג'יאוגרפיק ב-2012.
* היא נבחרה כאחת הנשים המשפיעות, Power Women, של ארגון פמינה ב-2012.
* אשת השנה של מגזין Elle הודו 2013.
* פרס Women Of Discovery 2019

## קישורים חיצוניים
* 

* האתר הרשמי של ארגון Wild Seve

## הערות שוליים

קטגוריה:ביולוגיות הודיות
קטגוריה:מדעניות הודיות
קטגוריה:פעילות איכות הסביבה
קטגוריה:נשים זוכות פרסים: מדע וטכנולוגיה
קטגוריה:בוגרות אוניברסיטת פלורידה
קטגוריה:בוגרי אוניברסיטת פלורידה
קטגוריה:בעלות תואר דוקטור מאוניברסיטת דיוק
קטגוריה:בעלי תואר דוקטור מאוניברסיטת דיוק
קטגוריה:ילידות 1979
קטגוריה:הודים שנולדו ב-1979
אביב אברהם

**אביב דניאל אברהם** (נולד ב-20 במרץ 1996) הוא כדורגלן ישראלי המשחק בעמדת הקשר בעירוני קריית שמונה.

## קריירת מועדונים
אברהם נולד בעפולה לאחר שהוריו עלו לישראל מאתיופיה, והוא בן זקונים למשפחה בת שמונה אחים ואחיות. בתיכון למד באורט נתניה.

אברהם החל לשחק כדורגל בקבוצת הילדים של הפועל עפולה, ובגיל 14 הצטרף למחלקת הנוער של מכבי נתניה.

### מכבי נתניה
ב-12 במאי 2014 ערך את הופעת הבכורה שלו בקבוצה הבוגרת של מכבי נתניה, בניצחון 2–0 על הפועל רמת גן בליגה הלאומית. ב-17 באוקטובר 2015 ערך אברהם את הופעת הבכורה שלו בליגת העל, בהפסד 0–1 להפועל כפר סבא.

בעונת 2016/2017, לאחר שהקבוצה ירדה שוב לליגה הלאומית, הפך אברהם לשחקן הרכב קבוע בקבוצה. ב-19 בספטמבר 2016 כבש את שער הבכורה שלו בקריירה, בניצחון 2–1 נגד הפועל רמת גן. בסך הכל כבש בעונה זו ארבעה שערים ב-30 הופעות בליגה הלאומית, והעפיל עם הקבוצה בחזרה לליגת העל.

במחזור הפתיחה של עונת 2017/2018 כבש אברהם את שער הבכורה שלו בליגת העל, במשחק מול הפועל באר שבע שהסתיים בתיקו 1–1, ובסך הכל כבש בעונה זו שלושה שערים ב-32 הופעות בליגת העל. בדצמבר 2017 חתם על חוזה לשלוש וחצי שנים נוספות במועדון. בעונת 2018/2019 כבש אברהם שני שערים ב-27 הופעות ליגה, והעפיל עם הקבוצה לגמר גביע המדינה.

### א.א.ל. לימסול
ב-23 ביולי 2024 חתם אברהם על חוזה לשנתיים ב-א.א.ל. לימסול מליגת העל הקפריסאית.

### לבדיאקוס
ב-31 בינואר 2025 חתם בלבדיאקוס מליגת העל היוונית.
### עירוני קריית שמונה
ב-18 ביוני 2025 חזר לישראל וחתם בעירוני קריית שמונה.

## נבחרות ישראל
בשנים 2014–2016 שיחק בנבחרת הנוער של ישראל עד גיל 19. בשנים 2017–2018 שיחק בנבחרת הצעירה עד גיל 21.

ב-8 בנובמבר 2021 זומן לראשונה לסגל נבחרת ישראל הבוגרת על-ידי המאמן האוסטרי וילי רוטנשטיינר, להמשך משחקיה במוקדמות מונדיאל 2022. ב-15 בנובמבר 2021 ערך את הופעת הבכורה שלו בבוגרים במשחקה האחרון מול  במוקדמות מונדיאל 2022, שנגמר בניצחון ביתי 3–2 לישראל.

## תארים
; מכבי נתניה
* גביע הטוטו :2022/2023

## קישורים חיצוניים

## הערות שוליים

קטגוריה:כדורגלנים ישראלים
קטגוריה:קשרי כדורגל ישראלים
קטגוריה:עפולה: כדורגלנים
קטגוריה:כדורגלני מכבי נתניה
קטגוריה:כדורגלני א.א.ל. לימסול
קטגוריה:כדורגלני לבדיאקוס
קטגוריה:בוגרי אורט יד ליבוביץ
קטגוריה:כדורגלני נבחרת ישראל
קטגוריה:כדורגלנים ישראלים בקפריסין
קטגוריה:כדורגלנים ישראלים ביוון
קטגוריה:כדורגלני עירוני קריית שמונה
קטגוריה:ישראלים שנולדו ב-1996
קולומביה (חברה)

**קולומביה** (באנגלית: **Columbia Sportswear Company**) היא חברה אמריקאית לייצור מוצרי ספורט, הלבשה, ציוד מחנאות, טיפוס וסקי.

מטה החברה ממוקם בסידר מיל, אורגון, ארצות הברית באזור המטרופוליטני של פורטלנד.

## היסטוריה
החברה נוסדה בשנת 1938 והחלה את דרכה כחברה משפחתית להפצת כובעים. היא הוקמה על ידי פול ומארי למפרום (סבא וסבתא של היו"ר הנוכחי טים בויל), זוג יהודים שברח מאאוגסבורג, בגרמניה הנאצית בשנת 1937 ומיד רכש חברת הפצת כובעים בפורטלנד.

החברה הפכה את שמה ל-"Columbia Hat Company" על שם נהר הקולומביה הקרוב למקום מגוריהם.

בתם של פול ומארי, גרט בויל, התחתנה ב-1948 עם ניל בוייל שמונה מאוחר יותר למנכ"ל החברה.

תסכול בעבודה עם ספקים דחף אותם להתחיל בייצור מוצרים משלהם וחברת Columbia Hat Company ולאחר מכן הפכה ל-Columbia Sportswear Company בשנת 1960.

ניל נפטר בשנת 1970 מהתקף לב וגרט בויל ובנה טים לקחו את תפעול החברה לידם על מנת למנוע פשיטת רגל.

בשנת 1998 הפכה החברה לציבורית והחלה להיסחר בבורסת הנאסד"ק.

בשנת 2001 החברה עברה למטה מפורטלנד לסידר מיל, אורוגון. ב-2007 ניסתה לשכנע עיריית פורטלנד את חברת קולומביה לחזור לתחומה אבל החברה דחתה את ההצעה.

בשנת 2001 הייתה קולומביה לחברת מכירת ביגוד סקי האמריקאית הגדולה ביותר על פי הכנסות ברוטו.

בשנת 2015, בריאן טים הפך לנשיא החברה וטים בויל נשאר רק כמנכ"ל.

## חנויות
לחברה יש פריסה בכ-72 מדינות עם כ-13,000 קמעונאים, לחברה יש גם חנויות משלה וחנות הדגל שלה נמצאת במרכז העיר פורטלנד.

קולומביה מיוצגת בלעדית בישראל משנת 2005 על ידי חברת סער א.ת בע"מ. מוצרי קולומביה נמכרים בחנויות טיולים מתמחות, רשתות ספורט, מחנאות ובחנויות הדגל של המותג.

## רכישות
* 2002 – רכשה את יצרנית הנעלים Sorel.
* 2003 – רכשה את Mountain Hardwear.
* 2006 – רכשה את Pacific Trail ואת חברת Montrail brands.
* 2014 – רכשה את prAna.

## קישורים חיצוניים

* 

## הערות שוליים

קטגוריה:חברות אופנה אמריקאיות
קטגוריה:ארצות הברית: תעשיית טקסטיל
קטגוריה:מותגי הנעלה
קטגוריה:חברות אמריקאיות הנסחרות בנאסד"ק
מגתריים

ממוזער|Pronothrotherium
**מגתריים** (שם מדעי: Megatheriidae) היא משפחה נכחדת של עצלני קרקע ענקיים מסדרת הפילוסאים. הם חיו באמריקה הדרומית, וכמה מהמינים גם היגרו לאמריקה הצפונית בתקופת האוליגוקן עד לסוף הפליסטוקן לפני 23 מיליון שנה עד ללפני 11,000 שנה.
## מאפיינים
עצלנים אלה היוו את הדלשינאים הגדולים ביותר מעולם, כשהגדול שביניהם המגתריום הגיע לגודל של פיל אפריקני בגובה 6 מטר ומשקל של 4 טון. מינים אחרים לעומתו, היו קטנים הרבה יותר ואולי טיפסו על עצים כמו העצלנים המודרניים. לעצלנים היו שיניים קטנות, זרועות רחבות וגדולות וטפרים עצומים, איתם קטפו עלים מצמרות העצים וכן היו בעלי זנב ארוך ששימש לאיזון. אחד העצלנים, התאלסוקנוס, הפך ליצור ימי שניזון מאצות בחופים.

מינים אלה לא היו לטרף קל עקב גודלם, אך הם שימשו למזון לכמה טורפים גדולים כמו הסמילודון או הארקטודוס ואולי גם לאדם, אשר היגר לאמריקה ואולי הכחיד את אחרוני העצלנים.

## מיון
*תת-משפחה Megatheriinae
**שבט Megatheriini
***תת-שבט Prepotheriina
****סוג Proprepotherium
****סוג Planops
****סוג Prepotherium
***תת-שבט Megatheriina
****סוג Megathericulus
****סוג Promegatherium
****סוג Plesiomegatherium
****סוג Megatheridium
****סוג Pyramiodontherium
****סוג מגתריום (Megatherium)
****סוג ארמותריום (Eremotherium)
****סוג Ocnopus
****סוג Perezfontanatherium
*תת-משפחה Schismotheriinae
****סוג Hapaloides
****סוג Schismotherium
****סוג הפאלופס (Hapalops)
****סוג Pelecyodon
****סוג Parapelecyodon
****סוג Analcimorphus
****סוג Hyperleptus
****סוג Neohapalops
*תת-משפחה Thalassocninae
****סוג תאלסוקנוס (Thalassocnus)

## קישורים חיצוניים

קטגוריה:בעלי חיים שתוארו ב-1821
קטגוריה:טקסונים שתוארו בידי ג'ון אדוארד גריי
*
קטגוריה:מאובני טקסונים שתוארו ב-1821
חיים לוי (מאמן כדורגל)

**חיים לוי** (נולד ב-8 בפברואר 1960) הוא כדורגלן עבר ומאמן ישראלי.

## קריירה ככדורגלן
חיים לוי נולד וגדל בנתניה.
ב-26 במרץ 1977 עלה להופעת הבכורה בבוגרים של קבוצת הפועל נתניה. שם הוא נשאר עד פירוק הקבוצה ב-1982 לאחר מכן עבר לשחק בהפועל כפר סבא. בשנים לאחר מכן שיחק במכבי תל אביב, מכבי נתניה ובית"ר נתניה שם אף שיחק כקפטן הקבוצה.

בעונת 1991/92 שיחק בהפועל חיפה והעפיל עמה לליגה הבכירה. בעונת 1992/1993 שיחק במכבי עירוני אשדוד וגם עמה העפיל לליגה הבכירה.
בהמשך סיים את הקריירה בליגות הנמוכות.

לוי גם שיחק במדי נבחרת הנוער של ישראל.

עת פרש ממשחק פעיל, בשנת 1995, מונה למאמן הנוער של הפועל בית שאן.

## קריירה כמאמן
לאחר שלוש שנים, בשנת 1998, מונה למאמן הפועל עכו והעלה אותה מליגה א' אז הליגה הרביעית אל הליגה הארצית. בליגה הארצית סיים עם הקבוצה בצמרת במקום הרביעי.

עונה לאחר מכן מונה למאמן מכבי עירוני קריית אתא והעלה אותה לליגה הלאומית. בליגה הלאומית סיימה הקבוצה תחת הדרכתו במקום החמישי.

באמצע עונת 2005/2006 שב לאמן את קריית אתא על מנת להציל אותה מירידה לליגה השלישית, והצליח לייצב את הקבוצה ולהישאר בליגה הלאומית.

בעונת 2007/2008 זכה עם עירוני קריית אתא בגביע הטוטו של הליגה הארצית. הקבוצה בהדרכתו סיימה במקום השמיני.

במהלך עונת 2009/2010 מונה למאמן בני סכנין, אך פוטר לאחר ארבעה משחקים.

לאחר מכן עבר בצפרירים חולון, מכבי כפר יונה, מכבי אום אל-פחם, הפועל מגדל העמק, סקציה מעלות, הפועל עפולה ומכבי קריית גת.

ב-10 במרץ 2019 מונה לוי למאמן הפועל עכו לקדנציה השלישית בקבוצה והצליח להשאיר אותה בליגה הלאומית לעונה נוספת.

ב-20 ביוני 2019 מונה לוי למאמן הפועל אדומים אשדוד מליגה א'. ב-16 בדצמבר 2019 פוטר מאימון הקבוצה.

ב-6 בינואר 2020 מונה לוי למאמן מכבי הרצליה.

ב-23 בפברואר 2020, כשבועיים לאחר שהתפטר ממכבי הרצליה, חזר להפועל מגדל העמק.

בינואר 2022 מונה לוי לאמנה של עירוני רמת השרון

לפני תחילת עונת 2022/2023 סיים לוי את תפקידו ברמת השרון. ב-10 ביולי 2022 מונה למאמנה של אדומים אשדוד, אך פוטר לאחר שבועיים, עוד לפני פתיחת העונה, בשל חילוקי דעות עם ההנהלה.

## קישורים חיצוניים
* אורי ארזי, החלומות הוורודים של חיים לוי, מעריב, 22 בנובמבר 1989

## הערות שוליים

קטגוריה:כדורגלנים ישראלים
קטגוריה:קשרי כדורגל ישראלים
קטגוריה:כדורגלני מכבי תל אביב
קטגוריה:כדורגלני הפועל כפר סבא
קטגוריה:כדורגלני מכבי נתניה
קטגוריה:כדורגלני בית"ר נתניה
קטגוריה:כדורגלני הפועל חיפה
קטגוריה:כדורגלני מכבי עירוני אשדוד
קטגוריה:מאמני כדורגל ישראלים
קטגוריה:מאמני הפועל עכו
קטגוריה:מאמני הפועל רעננה
קטגוריה:מאמני הפועל הרצליה
קטגוריה:מאמני הפועל רמת השרון
קטגוריה:מאמני מכבי קריית גת
קטגוריה:מאמני בני סכנין
קטגוריה:מאמני הפועל בית שאן
קטגוריה:מאמני מכבי הרצליה
קטגוריה:נתניה: כדורגלנים
קטגוריה:ישראלים שנולדו ב-1961
סונג דה-נאם

**סונג דה-נאם** (בקוריאנית: **송대남**; באנגלית: **Song Dae-nam**; נולד ב-5 באפריל 1979) הוא ג'ודוקא עבר דרום קוריאני אשר התחרה בקטגוריית המשקל עד 90 ק"ג, אלוף אולימפי מלונדון 2012.

## ביוגרפיה
בדצמבר 2005 זכה דה-נאם במדליית כסף בטורניר הבינלאומי 'Kracup Korea Open Jeju' בקטגוריית המשקל עד 81 ק"ג. בשנת 2006 הוא זכה במדליית כסף בטורניר 'Jigoro Kano Cup Tokyo' היוקרתי ובמדליית כסף נוספת בטורניר 'Super World Cup Tournoi de Paris'. בשנת 2007 הוא זכה במדליית הזהב בטורניר טוקיו לאחר שניצח בגמר את טקאשי אונו היפני. בפברואר 2009 דה-נאם זכה במדליית הזהב בגראנד סלאם פריז לאחר שניצח בגמר את סגן האלוף האולימפי קים ג'ה-בום, חברו בנבחרת הדרום-קוריאנית.

במאי 2009 הוא זכה במדליית ארד בגראנד סלאם מוסקבה ובשנת 2010 זכה במדליית ארד בגראנד פרי דיסלדורף ומדליית כסף בגראנד סלאם מוסקבה. בשנת 2011 הוא עבר להתחרות בקטגוריית המשקל עד 90 ק"ג וזכה במדליית ארד בגראנד פרי אבו דאבי וסיים במקום החמישי בגראנד סלאם פריז. 

במשחקים האולימפיים בלונדון 2012, דה-נאם זכה במדליית הזהב בקטגוריית המשקל עד 90 ק"ג. בסיבוב הראשון הוא ניצח באיפון את חואן רומרו האורוגוואי לאחר תרגיל טטה-שיהו-גטאמה. בשמינית הגמר הוא ניצח בניקוד ווזארי את אלחן ממאדוב האזרי וברבע הגמר גבר שוב בווזארי על מסאשי נישיאמה היפני. בחצי הגמר דה-נאם ניצח בווזארי את טיאגו קמילו הברזילאי לאחר תרגיל סיאו-נגי. בגמר דה-נאם התמודד מול אשלי גונזלס הקובני ולאחר 5 דקות ללא ניקוד הקרב נכנס לניקוד זהב. 11 שניות בתוך זמן ניקוד הזהב דה-נאם ביצע תרגיל בשם קואוצ'י-גארי  שהעניק לו ווזארי וניצחון.

## רשימת הישגים חלקית מטורנירים בסבב העולמי

## קישורים חיצוניים

## הערות שוליים

קטגוריה:ג'ודוקא דרום קוריאנים
קטגוריה:אלופים אולימפיים: ג'ודו
קטגוריה:ג'ודוקא באולימפיאדת לונדון (2012)
קטגוריה:דרום קוריאנים שנולדו ב-1979
מילודוניים

[ממוזער|[לסטודון]]
ממוזער|שלדי מינים שונים מהמשפחה
**מילודוניים** (שם מדעי: Mylodontidae) היא משפחת דלשינאים מקבוצת עצלני הקרקע אשר חיו בתקופת המיוקן עד לסוף הפליסטוקן לפני 23 מיליון שנה עד ללפני 11,000 שנה בערך.

מיני משפחה זו היו גדולים יחסית לעצלנים המודרניים והיו בעלי זרועות ארוכות, זנב נוקשה ופנים קצרות בעלות לסתות חלשות. הם ניזונו מעלים מצמרות העצים ואולי גיוונו במזון מהחי.

ככל הנראה הם נכחדו עקב שינויי אקלים קיצוניים או עקב הגעת האדם לאמריקה.

## מיון

## קישורים חיצוניים

*
קטגוריה:בעלי חיים שתוארו ב-1872
קטגוריה:טקסונים שתוארו בידי תאודור גיל
קטגוריה:טקסונים שהתפתחו במיוקן
מרפק משוך

**מרפק משוך** (באנגלית: **Pulled elbow**), הידוע גם כ"מרפק המטפלת", הוא מצב בו הרצועה האנולרית (באנגלית: Annular Ligament) העוטפת את ראש עצם החישור זזה ממקומה, ונתקעת בין עצם החישור לבין עצם הזרוע. התופעה מזוהה לרוב עם ילדים עד גיל 6, ונובעת ממשיכת יד הילד כאשר היא ישרה.
## תסמינים
* הילד מסרב להשתמש ביד והיא נשארת מקובעת וישרה כאשר כף היד פונה מטה.
* נפיחות מינימלית.
* כל תנועות האמה והזרוע ניתנות לביצוע מלבד סיבוב האמה כלפי חוץ (סופינציה).

## אטיולוגיה
ב-51% מהמקרים, הפציעה תקרה כתוצאה ממשיכת כף היד כאשר הזרוע ישרה, למשל על ידי הרמת ילד מכפות הידיים. 22% נוספים מהפציעות דווחו כתוצאה מנפילה, ואצל מטופלים בני פחות מ-6 חודשים דווחו פציעות מסוג זה גם כתוצאה מגלגול במיטה.
## פתופיזיולוגיה
האמה מורכבת משתי עצמות, עצם החישור ועצם הגומד, המחוברות זו לזו הן במפרק כף היד והן במפרק המרפק. בתנועת האמה עצם הגומד נשארת מקובעת במקומה ועצם החישור נעה סביבה. אחת מתנועות האמה היא סיבוב כלפי חוץ (סופינציה). לשם ביצוע תנועה זו ראש עצם החישור מוחזק על ידי הרצועה האנולרית שהיא רצועה טבעתית המחזיקה את ראש עצם החישור חופשי בתוכה. חיבורה של הרצועה האנולרית המחברת בין עצם החישור לבין מפרק המרפק חלש יותר בקרב ילדים מאשר בקרב מבוגרים, וכתוצאה מכך נוטה להיקרע ביותר קלות. במצב של מרפק משוך, תנועת משיכה חדה של היד עשויה לגרום לראש עצם החישור להיתקע בתוך הרצועה באופן אשר אינו מאפשר את תנועתה הסיבובית.

## אבחנה
האבחנה תעשה לרוב על פי התסמינים או על ידי צילום רנטגן על מנת לשלול בעיות אחרות.
## טיפול
הטיפול במרפק משוך נעשה על ידי פעולה של החזרת ראש עצם החישור אל תוך הרצועה. פעולה זו היא קצרה ונעשית ללא הרדמה, ולעיתים אף ניתן לשמוע את העצם חוזרת למקומה. במקרים בהם הפעולה נכשלת, היד תקובע בגבס עד לחזרת העצם למקומה.
## מניעה
ראשית, יש להימנע מהרמת או משיכת ילד מכף ידו או מהמרפק ולהקפיד על הרמה דרך בתי השחי. שנית, במצב בו הילד כבר חווה בעבר מרפק משוך, הסיכוי לשכיחותו עולה, על כן יש להימנע במיוחד ממשיכת היד בצורה חדה אצל הילד. עם זאת, מצב של מרפק משוך, גם אם חוזר על עצמו, אינו משפיע על תפקוד היד לאורך הזמן. כמו כן, בגיל 5–6 ראש העצם גדל כך שהסיכוי למרפק משוך, כלומר לתזוזת הראש ממקומו, יורד באופן משמעותי.
## ראו גם
* מרפק
* זרוע
## לקריאה נוספת
* מרפק משוך באתר Emed.co.il- ערוץ החדשות הרפואיות של ישראל.
* Salter, R. B., & Zaltz, C. (1971). Anatomic investigations of the mechanism of injury and pathologic anatomy of “pulled elbow” in young children. Clinical Orthopaedics and Related Research®, 77, 134-143.
* Illingworth, C. M. (1975). Pulled elbow: a study of 100 patients. Br Med J, 2(5972), 672-674.
* Kosuwon, W. E. E. R. A. C. H. A. I., Mahaisavariya, B. A. N. C. H. O. N. G., Saengnipanthkul, S. U. K. I. T., Laupattarakasem, W. I. R. O. O. N., & Jirawipoolwon, P. O. L. A. S. A. K. (1993). Ultrasonography of pulled elbow. The Journal of bone and joint surgery. British volume, 75(3), 421-422.

## קישורים חיצוניים

## הערות שוליים

קטגוריה:מחלות מערכת השריר-שלד ורקמות חיבור
ולדימיר סולוביוב (קוסמונאוט)

**ולדימיר אלקסייביץ' סולוביוב** (ברוסית: **Владимир Алексеевич Соловьёв**; ) הוא קוסמונאוט סובייטי שטס לחלל כחבר צוות תחנת החלל סאליוט 7 ותחנת החלל מיר.

## קורות חיים
ולדימיר סולוביוב נולד במוסקבה למשפחת של טייס קרב. בשנת 1964 הוא סיים בית הספר והחל לימודי הנדסה ב. לאחר סיום הלימודים הוא החל לעבוד בתאגיד הטילים והחלל אנרגיה. הוא עסק בתכנון של המערכות השונות של תחנת חלל. החל משנת 1972 הוא היה חבר של צוות הדרכת הקוסמונאוטים בנושא.

בשנת 1978 ולדימיר סולוביוב נכלל ביחידת הקוסמונאוטים ובמקביל המשיך לעבוד על תכנון מערכות חלל.

בשנים 1984 ולדימיר סולוביוב שוגר לחלל בחללית סויוז T-10 לצד לאוניד קיזים כמפקד צוות ואולג אטקוב. הם התחברו לתחנת החלל סאליוט 7 והחלו לפעול כמשלחת מס' 3. ולדימיר סולוביוב שהה בתחנת החלל מעל ל-237 ימים. במהלך תקופה זו הוא ביצע מספר רב של מחקרים ו-5 פעמים פעילות חוץ רכבית לתיקון מערכת מדחפים והתקנת פאנל סולארי חדש.

בשנים 1984 ולדימיר סולוביוב שוגר לחלל בחללית סויוז T-15 לצד לאוניד קיזים שהיה מפקד צוות. בכך החלה לפעול משלחת מס' 1 לתחנת החלל מיר. במהלך הטיסה הם ביצעו עבודות במעבר ציוד מתחנת החלל סאליוט 7 לתחנת החלל מיר.

בשנת 1988 ולדימיר סולוביוב מונה למנהל טיסות תחנת החלל מיר. במקביל, הוא עבד על דוקטורט והחל ללמד באוניברסיטה טכנית בה למד.

בשנת 1994 הוא עזב את יחידת הקוסמונאוטים אך המשיך לכהן בתפקידי ניהול במערך תוכנית החלל הרוסית וללמד האוניברסיטה טכנית. בשנת 1997 הוא קודם לפרופסור.

בשנת 2021 הוא מונה למתכנן ראשי של תאגיד הטילים והחלל אנרגיה. בשנת 2022 הוא התקבל כחבר באקדמיה הרוסית למדעים.

## קישורים חיצוניים

* תקציר נתונים באתר ספייספאקטס
* נתונים מאנציקלפדיית החלל
* ביוגרפיה באתר רוסקוסמוס 
* ביוגרפיה מפורטת 

קטגוריה:ערכים שבהם תבנית בריטניקה אינה מתאימה
קטגוריה:קוסמונאוטים סובייטים
קטגוריה:הלכי חלל רוסים
קטגוריה:מעוטרי גיבור ברית המועצות
קטגוריה:מעוטרי עיטור לנין
קטגוריה:מהנדסים רוסים
קטגוריה:מעוטרי עיטור אות הכבוד
קטגוריה:מעוטרי אות לגיון הכבוד
קטגוריה:מעוטרי עיטור ההצטיינות למען המולדת
קטגוריה:חברי האקדמיה הרוסית למדעים
קטגוריה:סובייטים שנולדו ב-1946
כביש 651

**כביש 651** (כונה גם בשמות **כביש פרדס חנה-קיסריה**, כביש איטונג-דרך הים או בקיצור **כביש איטונג**.) הוא כביש רוחב אזורי שמתחיל בצומת פל-ים, שממזרח ליישוב הקהילתי קיסריה, ומסתיים בצומת איטונג שבפרדס חנה-כרכור. אורכו הכולל של הכביש הוא כ-5 ק"מ. בחלקו העובר בפרדס חנה מכונה בשם רחוב דרך הים בהיותו אחד הכניסות היחידות ליישוב ואשר מחברו אל כביש 4 יישובי מישור החוף ואל עבר הים.

## היסטוריה

ב-1955 פרסם משרד העבודה על פתיחת הכביש שיחבר בין פרדס חנה לכביש החוף ויאפשר פיתוח של אזור תעשייה בסמיכות לכביש החדש. הכביש נסלל בעיקר על ידי תושבי מעברת אור עקיבא ותושבים נוספים מהאזור. לימים יורחב המקום לפארק תעשייה קיסריה. כביש זה התחבר לרחוב דרך הים של פרדס חנה.

עלות סלילת הכביש החדש עמדה על 110 אלף לירות, חברת פיק"א השתתפה במחצית מהעלות. לפי משרד העבודה, הפרויקט תרם בשעתו 3500 ימי עבודה ובכך תרם לתעסוקה של תושבי הסביבה.

כביש המוכר גם בשם כביש קיסריה-פרדס חנה, כונה גם בשם כביש איטונג על שם מפעל איטונג שנחנך בערייה בשנות ה-50 של המאה ה-20.

אזור הכביש שימש גם כאתר לכריית זיפזיף בשנות ה-60.

## צמתים מרכזיים לאורך הכביש

## ראו גם
* כבישי ישראל

## קישורים חיצוניים
* על התחבורה במושבה, באתר בית הראשונים המרכז לתולדות פרדס חנה כרכור.
* 
* 
* 

## הערות שוליים

קטגוריה:ישראל: כבישים
קטגוריה:הרי יהודה
קטגוריה:עמק יזרעאל
קטגוריה:פרדס חנה-כרכור: תחבורה
קטגוריה:קיסריה: תחבורה
סויוז T-14

**סויוז T-14** (ברוסית: **Союз Т-14**) הייתה חללית מסדרת סויוז, שהמריאה ב-17 בספטמבר 1985 מקוסמודרום בייקונור שבקזחסטן במטרה לבצע עגינה בתחנת החלל סאליוט 7.

## צוות
* ולדימיר ואסיוטין - מפקד צוות (בהמראה בלבד)
* גאורגי גרצ'קו - מהנדס טיסה (בהמראה בלבד)
* ויקטור סביניך - מפקד צוות (בנחיתה)
* אלכסנדר וולקוב - מהנדס חוקר

### צות גיבוי
* אלכסנדר ויקטורנקו - מפקד צוות
* גנאדי סטרקאלוב - מהנדס טיסה 
* יבגני סאליי - מהנדס חוקר

## תיאור המשימה
"סויוז T-14" שוגרה ב-17 בספטמבר 1985 מקוסמודרום בייקונור. החללית נבנתה על ידי תאגיד הטילים והחלל אנרגיה. זו הייתה חללית סויוז מדגם סויוז-T. השיגור בוצע מכן שיגור מס' 1 בעזרת משגר סויוז U. 

החללית ביצע עגינה בתחנת החלל סליוט 7 ב-18 בספטמבר. בתחנת החל פעלה משלחת מס' 4. לאחר ביצוע חפיפה, ולדימיר דז'ניבקוב נכנס לחללית סויוז T-13 וביחד עם גאורגי גרצ'קו חזר לכדור הארץ.

חללית "סויוז T-14" נותרה תחנת החלל כחללית חירום.

משלחת מס' 5 החלה לפעול.

"סויוז T-14" חזרה לכדור הארץ ב-21 בנובמבר 1985. סיבת לקיצור התוכנית נשמרה בסוד בתקופת ברית המועצות ורק כעבור מספר שנים הובאה לידיעת הציבור.

## פעילות משלחת מס' 5 לתחנת החלל סאליוט 7
פעילות סדירה של המשלחת בהרכב של 3 אנשים החלה לאחר שחללית סויוז T-13 עזבה את תחנת החלל ואחריות על תחנת החלל עברה לאנשי המשלחת.

ויקטור סביניך שהיה חבר במשלחת מס' 4 הצטרף למשלחת מס' 5. הוא היה מתוכנן לחזור לאחר שהות של 282 ימים בחלל.

ב-28 בספטמבר לתחנת החלל הגיע חללית מטען TKS ששוגרה תחת שם "קוסמוס 1686". עם החללית הגיעו 1,550 ק"ג דלק ו-4,332 ק"ג של ציוד לתחנת החלל ולביצוע ניסויים. הציוד היה מיועד לביצוע של כ-200 ניסויים.

ולדימיר ואסיוטין סבל מבלוטת הערמונית כבר מספר שנים אך לא דיווח לכך לרופאים.

ב-27 באוקטובר הוא דיווח על המצב לצוות קרקע. הרופאים המליצו על ביצוע פעולות שלא שיפרו את המצב. 

ב-17 בנובמבר הוחלט של חזרת הצוות והפסקת התוכנית. ויקטור סביניך מונה למפקד במקום ואסיוטין.

ב-21 בנובמבר חללית התנתקה מתחנת החלל ונחתה בשלום באזור מתוכנן בשטח קזחסטן של כיום.

ואסיוטין עבר לבית חולים. בעקבות המצב בדיקות בלוטת הערמונית נכללו כבדיקות חובה לפני הטיסה.

תחנת חלל המשיכה לפעול במשטר לא מאויש.

## קישורים חיצוניים
* נתוני המשימה
* נתונים מאנציקלופדיית החלל
* פעילות משלחת מס' 5

קטגוריה:תוכנית סויוז
קטגוריה:1985 בברית המועצות
STS-69

**STS-69** הייתה המשימה ה-9 של מעבורת החלל אנדוור. המטרה העיקרית הייתה ביצוע ניסויים עם מערכת  Wake Shield Facility, הצבת לוויין "Spartan 201" והכנות להרכבת תחנת החלל הבין-לאומית. 

## צוות
* **מפקד המשימה** -  דייוויד ווקר
* **טייס** -  קנת קוקרל
* **מומחה משימה 1** -  ג'יימס ווס
* **מומחה משימה 2** -  ג'יימס ניומן
* **מומחה משימה 3** -  מייקל גרנהארד

## עיקר המשימה
שיגור היה מתוכנן ל-5 באוגוסט 1995 אך נדחה מסיבות טכניות. אחרי תיקון התקלה, המעבורת שוגרה ב-7 בספטמבר מכן שיגור 39A.

המשימה בת ה-11 ימים הייתה המשימה השנייה של ה-WSF (אחרי STS-60) המערכת הייתה מיודעת לחקר בתחום גידול גבישים.

משימה נוספת הייתה הצבת לוויין "ספרטן 201" (לוויין אסטרונומי). זה היה השימוש השלישי בלוויין. הוא הוחזר לתא המטען של המעבורת לאחר מספר שעות טיסה נפרדת.

במהלך הטיסה בוצע פעילות חוץ רכבית שנמשכה 6 שעות ו-46 דקות. גרנהרדט ווס בדקו אפשרויות שונות להרכבת חלקים של תחנת החלל הבין-לאומית.

ה-STS-69 הייתה המשימה הראשונה מתוך 5 מתוכננות, שהיו אמורות למדוד ולבדוק שינויים ארוכי טווח בעוצמת הקרינה האולטרה-סגולית המגיעה מהשמש, וללמוד על הקרינה האולטרה-סגולית מהפלזמה שסביב יופיטר, אשר מקורה בירח שלו.

כמו כן נעשו ניסויים ליצירת חמצן ומימן תוך שימוש במערכת אלקטרוליזה. 

תחום נוסף שבוצעו בו ניסויים היה הבריאות. ארגון הבריאות העולמי ביצע ניסוי לבדיקת השינוי בצפיפות העצם במהלך טיסה בחלל. נעשו גם ניסויים מסחריים לבדיקת השינויים בתאים ובשרירים בעקבות חוסר משקל.

לאחר סיום התוכנית המעבורת נחתה במרכז החלל קנדי במסלול נחיתה מס' 33.

## ראו גם
* משימות מעבורות החלל

## קישורים חיצוניים

* סיכום המשימה באתר נאס"א
* תיאור המשימה
* דיווח לעיתונות
* סרטון על המשימה

STS-069
קטגוריה:1995 בארצות הברית
יצחק בן ראובן הברצלוני

רבי **יצחק בן ראובן הברצלוני** (נקרא גם: **יצחק בר ראובן אלברצלוני** או **אלברגלוני**, **ברצלוני**, **ברגלוני**; נולד בברצלונה ב-ד'תת"ג, נפטר בדניה, כיום במחוז אליקנטה, ספרד) היה רב ופייטן מחכמי ספרד, בן דורו של הרי"ף.

## תולדות חייו
רבי יצחק נולד בברצלונה באמצע המאה ה-11, ועל פי מקורות מכתבי יד למד תורה אצל רבי חנוך בן משה, אחד מארבעת השבויים על פי ספר הקבלה, בקורדובה. הוא עבר לכהן ברבנות העיר דניה שבדרום-מזרח ספרד, שקהילתה היהודית אז תוארה כחזקה ומבוססת במסחר (בעיקר מסחר ימי), בעושר ובמצוות. שם נשא לאישה את בתו של אחד מראשי הקהילה, אבן אלכתוש (או אל כתאש, לכתוש), ושפטם עד מותו. רבי יצחק חי במקביל לעוד ארבעה חכמים שענו לשם יצחק, המוזכרים יחד איתו כאלו ש"החזירו את כוח התלמוד לספרד": רבי יצחק אלבאליה, מהרי"ץ גיאת, רבי יצחק בן משה הסכני (כנראה הוא זה שניסה להמשיך את מסורת הגאונות בבבל, ונקרא שם יצחק בן סוכרי או סוכני) ו"הגדול מכולם", הרי"ף.

ישנן כמה מסורות לא מבוססות בנוגע לפרטים נוספים סביב חייו של רבי יצחק. מספר מקורות טוענים שהוא היה רבו של רבי יהודה בן ברזילי הברצלוני, שחי מעט אחריו. הרב שמעון בן צמח דוראן טוען על פי מקורות בהם הרמב"ן מכנה את הברצלוני "אדוננו הזקן" ו"מרן" כי רמב"ן היה מצאצאיו - וכתוצאה מכך גם בניו של התשב"ץ עצמו היות שחמו של התשב"ץ ממשפחת הרמב"ן. השערה זו מופיעה גם במקורות אחרים. טענה אחרת היא שרבי יצחק בן ראובן מברצלונה הוא המחבר של ספר שערי שבועות. ספר זה נדפס בסוף מסכת שבועות בש"ס וילנא ונתייחס בטעות גם לרי"ף (ייחוס שמתערער לאור כך שמחבר הספר מתייחס לדברים שכתב הרי"ף ומזכיר אותו בשמו). ספר ה"שערים" נתחבר על ידי חכם בשם רבי יצחק בן ראובן, שכנראה הוא לא הברצלוני אלא נכד הרי"ף.

## חיבוריו
בגיל 35, בשנת ד'תתל"ח, תרגם רבי יצחק את ספר המקח והממכר של רב האי גאון מערבית (כנראה ערבית יהודית) לעברית עבור יהודי ספרד ("ארץ אֶדוֹם" בלשונו של הברצלוני) שלא דיברו בערבית. רבי יצחק טוען בהקדמתו לתרגום הספר כי מלכתחילה רב האי כתב את הספר בערבית כיוון שבבבל לא דיברו בלשון הקודש בצורה מספקת. הוא לוקח על עצמו אחריות לטעויות אפשריות בתרגום: .

ישנן כמה מסורות בנוגע לפירושיו של רבי יצחק ברצלוני שנתחברו על התלמוד הבבלי. מצויים בידינו מקורות המצביעים בסבירות גבוהה מאוד על כך ש"רבינו יצחק בן מרן ראובן" כתב פירוש לפחות לחלק ממסכת כתובות. מקור אחר מביא כי רבי יצחק כתב . חיבורים אלו לא שרדו.

חיבורו המרכזי והנודע של רבי יצחק הן האזהרות שכתב על סדר מניין המצוות, המשולבות בפסוקים מהמקרא ומחורזות, ומתחילות במילים "איזה מקום בינה". נהגו לקרוא אזהרות אלו בארצות צפון אפריקה בחג השבועות. האזהרות נתחברו על סדר מניין המצוות על פי הבה"ג, ובמקרים מסוימים רבי יצחק מצטט אותו כלשונו. האזהרות מכילות 145 בתים, שכל אחד מהם מורכב משלוש שורות ומפסוק שחותם אותן. בספר תחכמוני לרבי יהודה אלחריזי נכתב על אזהרות רבי יצחק ועל שילוב הפסוקים בהן כך: . על האזהרות נכתבו לפחות ארבעה ספרי פירושים. אצל דוד קונפורטי מופיע על האזהרות: .

בספר שם הגדולים נכתב על הביקורת שנמתחה מצד הרמב"ם על ספרי האזהרות (אלו שנכתבו על פי שיטת הבה"ג), שהיא אינה מכוונת כלפי אזהרות הברצלוני:

## קישורים חיצוניים
* נפתלי יעקב הכהן, אוצר הגדולים חלק ה', עמוד 241–242
* מנחם ברונפמן, תור הזהב היהודי בספרד , באתר Chabad.org
* אזהרות לרבי יצחק בן ראובן אלברג'לוני, באתר דעת
* 
* 
* 

## הערות שוליים

קטגוריה:פייטני ספרד
קטגוריה:ראשוני ספרד
קטגוריה:ילידי 1043
קטגוריה:מתרגמים מערבית לעברית
קטגוריה:יהודי ספרד במאה ה-11
סובארו לבורג'

**סובארו לבורג** (באנגלית: **Subaru Levorg**) היא מכונית סטיישן, הנעה 4x4 מתוצרת יצרנית הרכב היפנית **[[סובארו]]** המיוצרת משנת 2014 ועד היום, ביפן.

יצרנית הרכב סובארו היא חברת בת של התאגיד הרב-לאומי היפני **Subaru Corporation**  (שם רשמי: "פוג'י תעשיות כבדות בע״מ"" (באנגלית: "Fuji Heavy Industries", ביפנית: **富士重工業株式会社**).

דגם ה"סובארו לבורג'" הוצג לראשונה בתערוכת טוקיו ("Tokyo Motor Show" ) בנובמבר 2013. בשנת 2015 הוחל שיווק הדגם באירופה.

## סובארו לבורג
* "לבורג הוא הלחם בסיסים של שלושת המילים "LEgacy, reVOlution, touRinG".
* 5 דלתות.
* מנוע קדמי.
* מנוע בנזין.
* דגם ה"סובארו לבורג" קרוי גם: "Subaru Legacy Touring" ו-"Subaru Impreza Wagon".
* "סובארו לבורג" משווקת בישראל.
### דגמים

* "GT".
* "GT-S Comfort".
* "GT-S Sport".

### מנועים
* "1.6 DIT".
* "GT-S DIT 2.0" (ביפן בלבד).
* "GT-S 2.0" (באוסטרליה בלבד, מיוצר משנת 2016).

## תמונות

קובץ:Osaka Motor Show 2013 (138) Subaru LEVORG.JPG | "סובארו לבורג'" 
קובץ:Subaru LEVORG 2.0GT-S EyeSight (VMG) right.JPG | "סובארו לבורג'", שנת 2014
קובץ:Subaru LEVORG 2.0GT-S EyeSight (VMG) rear.JPG | "סובארו לבורג'", שנת 2014
קובץ:2017 Subaru Levorg (MY17) 2.0 GT-S station wagon (2017-09-22) 01.jpg| "סובארו לבורג'", שנת 2017 
קובץ:2017 Subaru Levorg (MY17) 2.0 GT-S station wagon (2017-09-22) 02.jpg | "סובארו לבורג'", שנת 2017 
קובץ:Subaru LEVORG STI Performance Package (VMG) interior.JPG | "סובארו לבורג'" - מבט לתא הנהג ולוח מחוונים
קובץ:Subaru LEVORG 2.0GT-S EyeSight (VM4) front.JPG | "סובארו לבורג'", שנת 2014
קובץ:2018 Subaru Levorg (MY18) 2.0 GT-S AWD station wagon (2018-10-22) 01.jpg | "סובארו לבורג'", שנת 2018 
קובץ:2018 Subaru Levorg (MY18) 2.0 GT-S AWD station wagon (2018-10-22) 02.jpg | "סובארו לבורג'", שנת 2018
קובץ:Subaru Levorg Genf 2019 1Y7A5393.jpg1Y7A5390.jpg | "סובארו לבורג'", שנת 2019 
קובץ:Subaru Levorg Genf 2019 1Y7A5391.jpg | "סובארו לבורג'", שנת 2019 
קובץ:The frontview of Subaru LEVORG 2.0GT EyeSight (VMG).JPG | "סובארו לבורג'" 


## ראו גם
* סובארו

## קישורים חיצוניים

* 

## הערות שוליים

קטגוריה:מכוניות סטיישן
לבורג'
קטגוריה:רכבי שטח ופנאי גדולים
קטגוריה:דגמי מכוניות שהושקו ב-2013
קטגוריה:כלי רכב יפניים
מיקסוטוקסודון

**מיקסוטוקסודון** (שם מדעי: *Mixotoxodon*; משמעות השם: "מעורב עם טוקסודון") הוא סוג יונק פרהיסטורי מסדרת הנוטונגולאטויים הקדומה שחי בתקופת הפליסטוקן. יונק זה חי באמריקה הדרומית, אך במהלך ההחלפה האמריקאית הגדולה היגר צפונה לאמריקה המרכזית ולדרום אמריקה הצפונית, בה נתגלו שרידיו ממקסיקו עד לדרום טקסס. זהו המין היחיד בסדרתו שהיגר צפונה.

מאובניו נתגלו ב-1957 באתרי חפירות שונים אשר הכילו בעיקר מאובני גולגולת ושיניים. בסוג היה מין אחד - *Mixotoxodon larensis*. הוא קיבל את שמו מכיוון שמאובניו דמו לאלה של קרובו המפורסם, הטוקסודון, בעל חיים דמוי-היפופוטם שחי באותו זמן. שני סוגים אלה היו מהאחרונים שבפרסתנים המקוריים של אמריקה הדרומית.

המיקסוטוקסודון היה גדול כמו קרנף חסר-קרן, דמה לו במראהו והגיע למשקל 3.8 טון, מה שהפך אותו לגדול שבבני סדרתו. הייתה לו לסת גלילית ובעלת שיניים צרות יותר מאשר לטוקסודון, כך שככל הנראה ניזון בצורה אחרת מצמחייה נוקשה יותר.

מאובניו האחרונים שנתגלו תוארכו לתקופה של לפני 12,000 שנה.

## קישורים חיצוניים

קטגוריה:טוקסודוניים
קטגוריה:מגה-פאונה של הפלייסטוקן באמריקה הדרומית
קטגוריה:מגה-פאונה של הפלייסטוקן באמריקה הצפונית
קטגוריה:יונקים שחיו בפלייסטוקן באמריקה הדרומית
קטגוריה:יונקים שחיו בפלייסטוקן באמריקה הצפונית
קטגוריה:מקסיקו: מאובנים
קטגוריה:מאובני טקסונים שתוארו ב-1957